Auditor's report — KKP, period 2018Q2 (audited, opinion: unqualified)
Auditor firm: PwC

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของธนาคารเกียรตินาคิน จำกัด (มหาชน)

รายงานการตรวจสอบ

ความเห็น

ข้าพเจ้าเห็นว่า งบการเงินรวมระหว่างกาลของธนาคารเกียรตินาคิน จำกัด (มหาชน) (ธนาคาร) และบริษัทย่อย (กลุ่มกิจการ) และงบการเงินเฉพาะกิจการระหว่างกาลของธนาคารแสดงฐานะการเงินรวมของกลุ่มกิจการและฐานะการเงินเฉพาะกิจการของธนาคาร ณ วันที่ 30 มิถุนายน พ.ศ. 2561 และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสดเฉพาะกิจการสำหรับงวดหกเดือนสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินระหว่างกาลที่ตรวจสอบ

งบการเงินรวมระหว่างกาลและงบการเงินเฉพาะกิจการระหว่างกาลประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 30 มิถุนายน พ.ศ. 2561

งบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่นเฉพาะกิจการสำหรับงวดหกเดือนสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับงวดหกเดือน
สิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับงวดหกเดือนสิ้นสุดวันเดียวกัน และ

หมายเหตุประกอบงบการเงินรวมระหว่างกาลและงบการเงินเฉพาะกิจการระหว่างกาลซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชี
ต่อการตรวจสอบงบการเงินรวมระหว่างกาลและงบการเงินเฉพาะกิจการระหว่างกาลในรายงานของข้าพเจ้า ข้าพเจ้ามีความเป็นอิสระจาก
กลุ่มกิจการและธนาคารตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมระหว่างกาลและงบการเงินเฉพาะกิจการระหว่างกาลที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมระหว่างกาลและงบการเงินเฉพาะกิจการระหว่างกาลสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมระหว่างกาลและงบการเงินเฉพาะกิจการระหว่างกาล โดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ความรับผิดชอบของกรรมการต่องบการเงินรวมระหว่างกาลและงบการเงินเฉพาะกิจการระหว่างกาล

กรรมการมีหน้าที่รับผิดชอบในการจัดทำและนำเสนองบการเงินรวมระหว่างกาลและงบการเงินเฉพาะกิจการระหว่างกาลเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมระหว่างกาลและงบการเงินเฉพาะกิจการระหว่างกาลที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมระหว่างกาลและงบการเงินเฉพาะกิจการระหว่างกาล กรรมการรับผิดชอบในการประเมินความสามารถของกลุ่มกิจการและธนาคารในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและธนาคารหรือหยุดดำเนินงานหรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและธนาคาร

ความรับผิดชอบของผู้สอบบัญชีต่อการตรวจสอบงบการเงินรวมระหว่างกาลและงบการเงินเฉพาะกิจการระหว่างกาล

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมระหว่างกาลและงบการเงินเฉพาะกิจการระหว่างกาลโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมระหว่างกาลและงบการเงินเฉพาะกิจการระหว่างกาลเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมระหว่างกาลและงบการเงินเฉพาะกิจการระหว่างกาล ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและธนาคาร

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชีและการเปิดเผยข้อมูล
ที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญ
ต่อความสามารถของกลุ่มกิจการและธนาคารในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมระหว่างกาลและ
งบการเงินเฉพาะกิจการระหว่างกาล หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและธนาคารต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมระหว่างกาลและงบการเงินเฉพาะกิจการระหว่างกาลโดยรวม รวมถึงการเปิดเผยข้อมูลว่างบการเงินรวมระหว่างกาลและงบการเงินเฉพาะกิจการระหว่างกาลแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายใน
กลุ่มกิจการเพื่อแสดงความเห็นต่องบการเงินรวมระหว่างกาล ข้าพเจ้ารับผิดชอบต่อการกำหนดแนวทาง การควบคุมดูแล และ
การปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมระหว่างกาลและ
งบการเงินเฉพาะกิจการระหว่างกาลในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

รายงานการสอบทาน

ข้าพเจ้าได้สอบทานงบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่นเฉพาะกิจการ สำหรับงวดสามเดือนสิ้นสุดวันที่ 30 มิถุนายน พ.ศ. 2561 ของธนาคารเกียรตินาคิน จำกัด (มหาชน) และบริษัทย่อย และของเฉพาะธนาคารเกียรตินาคิน จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบในการจัดทำและนำเสนองบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่นเฉพาะกิจการนี้ตามมาตรฐานการบัญชี ฉบับที่ 34  เรื่อง การรายงานทางการเงินระหว่างกาล ส่วนข้าพเจ้า
เป็นผู้รับผิดชอบในการให้ข้อสรุปเกี่ยวกับงบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่น
เฉพาะกิจการดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานงบกำไรขาดทุนและกำไรขาดทุนเบ็ดเสร็จอื่นรวม และงบกำไรขาดทุนและกำไรขาดทุนเบ็ดเสร็จอื่นเฉพาะกิจการ ประกอบด้วย
การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจจะพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่องบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่นเฉพาะกิจการที่สอบทานได้

ข้อสรุป

ข้าพเจ้าไม่พบสิ่งที่เป็นเหตุให้เชื่อว่างบกำไรขาดทุนและกำไรขาดทุนเบ็ดเสร็จอื่นรวมและงบกำไรขาดทุนและกำไรขาดทุนเบ็ดเสร็จอื่นเฉพาะกิจการสำหรับงวดสามเดือนสิ้นสุดวันที่ 30 มิถุนายน พ.ศ. 2561 ไม่ได้จัดทำขึ้นตามมาตรฐานการบัญชี ฉบับที่ 34  เรื่อง การรายงานทางการเงินระหว่างกาล 
ในสาระสำคัญจากการสอบทานของข้าพเจ้า

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

สกุณา  แย้มสกุล

ผู้สอบบัญชีรับอนุญาตเลขที่ 4906

กรุงเทพมหานคร

23 สิงหาคม พ.ศ. 2561

ธนาคารเกียรตินาคิน จำกัด (มหาชน)

งบการเงินรวมและงบการเงินเฉพาะกิจการระหว่างกาล

วันที่ 30 มิถุนายน พ.ศ. 2561

| เรื่องสำคัญในการตรวจสอบ | วิธีการตรวจสอบ |

| ค่าเผื่อหนี้สงสัยจะสูญ |  |

| ข้าพเจ้าให้ความสนใจในรายการค่าเผื่อหนี้สงสัยจะสูญเนื่องจากเป็นรายการที่ผู้บริหารใช้ดุลยพินิจอย่างมากในการพิจารณาบันทึกจำนวนค่าเผื่อหนี้สงสัยจะสูญในแต่ละช่วงเวลา ประกอบกับขนาดและจำนวนเงินของเงินให้สินเชื่อแก่ลูกหนี้มีสาระสำคัญต่องบการเงินรวมระหว่างกาลและงบการเงินเฉพาะกิจการะหว่างกาล ณ วันที่ 30 มิถุนายน พ.ศ. 2561 ธนาคารมียอดเงินให้สินเชื่อแก่ลูกหนี้ก่อนหักค่าเผื่อหนี้สงสัยจะสูญ เป็นจำนวนเงิน 233,282 ล้านบาท และ 236,284 ล้านบาท และค่าเผื่อหนี้สงสัยจะสูญ เป็นจำนวนเงิน 10,851 ล้านบาท และ 10,872 ล้านบาท ซึ่งคิดเป็นร้อยละ 4.65 และ ร้อยละ 4.60 ตามลำดับของยอดเงินให้สินเชื่อแก่ลูกหนี้ รายการหนี้สงสัยจะสูญที่รับรู้ในงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการ สำหรับงวดหกเดือนสิ้นสุดวันที่ 30 มิถุนายน พ.ศ. 2561 เป็นจำนวนเงิน 1,391 ล้านบาท และ 1,393 ล้านบาท ตามลำดับ หลักเกณฑ์ในการตั้งค่าเผื่อหนี้สงสัยจะสูญได้แสดงไว้ในหมายเหตุประกอบงบการเงินระหว่างกาล ข้อ 2.11 เรื่องนโยบายการบัญชี และข้อ 5.1 เรื่องการประมาณการและสมมติฐานทางบัญชีที่เกี่ยวข้องกับรายการค่าเผื่อหนี้สงสัยจะสูญดังกล่าว นอกจากนี้ ตัวเลขที่ใช้อ้างอิงกับรายการนี้ได้แสดงในหมายเหตุประกอบงบการเงินระหว่างกาลข้อ 12, 14 และ 51  ธนาคารได้จัดประเภทเงินให้สินเชื่อแก่ลูกหนี้แต่ละประเภทของการให้สินเชื่อ และตั้งค่าเผื่อหนี้สงสัยจะสูญจากยอดคงเหลือของเงินให้สินเชื่อแก่ลูกหนี้ ณ วันสิ้นสุดรอบบัญชีตามหลักเกณฑ์ที่ธนาคารแห่งประเทศไทยได้กำหนดไว้และใช้ประมาณการของผู้บริหารประกอบการพิจารณา ซึ่งพิจารณาถึงปัจจัยเชิงคุณภาพและปริมาณ ธนาคารใช้วิธีการดังต่อไปนี้ในการประมาณการจำนวนค่าเผื่อหนี้สงสัยจะสูญของเงินให้สินเชื่อแก่ลูกหนี้  ค่าเผื่อหนี้สงสัยจะสูญของลูกหนี้จากเงินให้สินเชื่อตามสัญญาเช่าซื้อ ธนาคารได้เลือกใช้วิธีกันสำรองแบบกลุ่มสินเชื่อ (Collective Approach) โดยมีการกำหนดแบบจำลอง (Model) ข้อมูลบางส่วนที่ใช้ในการคำนวณตามแบบจำลองนั้นต้องใช้ดุลยพินิจของผู้บริหาร ซึ่งได้แก่ ปัจจัยเชิงคุณภาพที่ใช้พิจารณาการจัดชั้นของลูกหนี้และข้อมูลจากปัจจัยภายนอก เช่น สภาวะเศรษฐกิจโดยรวมของเศรษฐกิจมหภาค | ข้าพเจ้าได้ประเมินและทดสอบการออกแบบและความมีประสิทธิผลในการควบคุมภายในที่เกี่ยวข้องกับค่าเผื่อหนี้สงสัยจะสูญและ การคำนวณ โดยทดสอบการควบคุมดังนี้ การควบคุมเกี่ยวกับการใช้แบบจำลองเพื่อคำนวณค่าเผื่อหนี้สงสัยจะสูญซึ่งรวมถึงข้อมูลที่ใช้ในแบบจำลอง การควบคุมเกี่ยวกับการประเมินมูลค่าหลักประกัน การควบคุมเกี่ยวกับการอนุมัติการทบทวนสินเชื่อประจำปีและการจัดชั้นหนี้ การควบคุมเกี่ยวกับข้อมูลที่ใช้ในการคำนวณคะแนนของสินเชื่อและกระบวนการติดตามภายใต้การจัดชั้นหนี้ตามเกณฑ์คุณภาพ การควบคุมเกี่ยวกับการโอนข้อมูลจากระบบที่เป็นแหล่งข้อมูลที่เกี่ยวข้องไปใช้ในการคำนวณค่าเผื่อหนี้สงสัยจะสูญในแบบจำลอง (Model) และการนำข้อมูลที่ได้จากแบบจำลอง (Model) ไปบันทึกในบัญชีแยกประเภท การควบคุมเกี่ยวกับกระบวนการติดตามความเหมาะสมของแบบจำลองและข้อมูลเชิงคุณภาพที่ใช้โดยแผนกบริหาร ความเสี่ยง การควบคุมด้านระบบเทคโนโลยีสารสนเทศ สำหรับข้อมูล การให้สินเชื่อ การจัดประเภทลูกหนี้แยกตามอายุหนี้ และระบบข้อมูลหลักประกัน และ การควบคุมในด้านกำกับดูแล ได้รวมถึงการสอบทานรายงานการประชุมที่เกี่ยวข้องกับการอนุมัติการตั้งค่าเผื่อหนี้สงสัยจะสูญ การจัดชั้นลูกหนี้ และการประเมินการวิเคราะห์ของผู้บริหาร รวมถึงการสอบถามผู้บริหารในเชิงทดสอบเกี่ยวกับการตั้งค่าเผื่อหนี้สงสัยจะสูญในกรณีพิเศษหรือปัจจัยเชิงคุณภาพที่ผู้บริหารนำมาใช้เพิ่มเติม  ข้าพเจ้าไม่พบข้อผิดพลาดที่ส่งผลกระทบต่องบการเงินระหว่างกาลอย่างเป็นสาระสำคัญจากการทดสอบดังกล่าว |

| ค่าเผื่อหนี้สงสัยจะสูญของเงินให้สินเชื่อแก่ลูกหนี้ประเภท รายใหญ่แต่ละราย ธนาคารได้เลือกใช้วิธีประเมินแบบลูกหนี้รายตัว โดยข้อสมมติฐานหลักและดุลยพินิจของผู้บริหารที่ใช้ได้แก่ กระแสเงินสดที่คาดว่าจะได้รับจากลูกหนี้หรือราคาที่คาดว่าจะได้รับจากการขายหลักประกัน เงินให้สินเชื่อส่วนบุคคลและสินเชื่อรายย่อย ธนาคารกำหนดเป็นอัตราร้อยละของค่าเผื่อหนี้สงสัยจะสูญของเงินให้กู้ยืมตามรายงานแยกอายุของลูกหนี้ นอกจากนี้ผู้บริหารใช้ดุลยพินิจ ในด้านปัจจัยเชิงคุณภาพในการพิจารณาการจัดชั้นประเภทลูกหนี้ของเงินให้สินเชื่อส่วนบุคคลและสินเชื่อรายย่อย นอกจากค่าเผื่อหนี้สงสัยจะสูญที่ธนาคารได้ตั้งตามเกณฑ์ ขั้นต่ำของธนาคารแห่งประเทศไทยแล้ว ธนาคารได้พิจารณาตั้งค่าเผื่อหนี้สงสัยจะสูญเพิ่มเติมในส่วนของสำรองทั่วไปเพื่อให้เป็นไปตามหลักความระมัดระวัง โดยพิจารณาจากความเสี่ยงในกลุ่มอุตสาหกรรมและความไม่แน่นอนของสภาวะเศรษฐกิจ  ข้าพเจ้าให้ความสำคัญในการทดสอบรายการค่าเผื่อหนี้สงสัยจะสูญโดยเฉพาะ รายการดังต่อไปนี้  สมมติฐานที่สำคัญและดุลยพินิจที่ผู้บริหารใช้ในการพิจารณาการจัดชั้นหนี้ อัตราส่วนร้อยละของจำนวนค่าเผื่อหนี้สงสัยจะสูญที่ใช้ตามปัจจัยเชิงคุณภาพ การติดตามข้อมูลและสถานะทางการเงินที่สำคัญของลูกหนี้ มูลค่าของหลักประกัน การประมาณการกระแสเงินสดที่คาดว่าจะได้รับ และอัตราคิดลด การปรับปรุงแบบจำลอง (Model) สำหรับวิธีกันสำรองแบบกลุ่มสินเชื่อ (Collective Approach) เพื่อให้สอดคล้องกับปัจจัยภายในของธนาคาร เช่น ผลขาดทุนในอดีต และปัจจัยภายนอก เช่น สภาพทางเศรษฐกิจ และ ความครบถ้วนของยอดคงเหลือของเงินให้สินเชื่อแก่ลูกหนี้และจำนวนลูกหนี้ที่รวมอยู่ในการคำนวณค่าเผื่อหนี้สงสัยจะสูญ | สำหรับการประเมินสินเชื่อแบบรายตัว ข้าพเจ้าได้สุ่มตัวอย่างลูกหนี้เพื่อทดสอบการประมาณการในกระแสเงินสดที่คาดว่าจะได้รับในอนาคตจากลูกหนี้ซึ่งรวมถึงเงินสดที่คาดว่าจะได้รับจากหลักประกันที่ธนาคารถือไว้ ในการทดสอบนี้ได้รวมถึงการประเมินผลงานของผู้เชี่ยวชาญทั้งภายในและภายนอกที่เป็นอิสระซึ่งเป็นผู้ประเมินมูลค่าหลักประกันเพื่อตรวจว่าการวัดมูลค่าเป็นปัจจุบัน ข้าพเจ้าได้ประเมินสถานะทางการเงินล่าสุดและแผนธุรกิจของลูกหนี้แต่ละรายเหล่านี้ รวมถึงอัตราส่วนทางการเงินที่สำคัญที่ธนาคารใช้เป็นเกณฑ์ในการประมาณการค่าเผื่อหนี้สงสัยจะสูญเพื่อพิจารณาว่าดุลยพินิจที่ใช้นั้นมีความเหมาะสม นอกจากนี้ข้าพเจ้าได้สอบถามผู้บริหารในเชิงทดสอบและขอให้ผู้บริหารแสดงข้อมูลและหลักฐานประกอบที่เกี่ยวข้องกับสมมติฐานที่สำคัญเหล่านั้นและเหตุการณ์ที่บ่งชี้ถึงการด้อยค่าที่อาจเกิดขึ้น ข้าพเจ้าพบว่าสมมติฐานที่สำคัญที่ใช้มีความเหมาะสม  ส่วนแบบจำลองของกลุ่มสินเชื่อ (Collective Approach) ที่ธนาคารใช้นั้น ข้าพเจ้าได้ทดสอบความครบถ้วนและความถูกต้องของข้อมูลสินเชื่อที่นำมาใช้ในการคำนวณตามแบบจำลองโดยตรวจรายละเอียดต่าง ๆ กับข้อมูลในระบบ รวมถึงการทดสอบการคำนวณค่าเผื่อหนี้สงสัยจะสูญตามแบบจำลอง (Model) นอกจากนี้ข้าพเจ้าได้สอบถามผู้บริหารในเชิงทดสอบเกี่ยวกับสมมติฐานที่สำคัญในแบบจำลอง (Model) โดยให้ผู้บริหารแสดงข้อมูลหลักฐานที่ใช้ในการปรับปรุงตัวเลขล่าสุดของเศรษฐกิจมหภาคและพิจารณาว่าข้อมูลเหล่านั้น มีความเหมาะสม ข้าพเจ้าไม่พบข้อผิดพลาดที่มีสาระสำคัญจากการทดสอบดังกล่าว  สำหรับสินเชื่อส่วนบุคคลและสินเชื่อรายย่อย ข้าพเจ้าได้ทดสอบความถูกต้องของรายงานแยกอายุของลูกหนี้ที่พิจารณาทั้งเกณฑ์คุณภาพและเกณฑ์เวลา และคำนวณค่าเผื่อหนี้สงสัยจะสูญโดยใช้อัตราค่าเผื่อหนี้สงสัยจะสูญสำหรับสินเชื่อส่วนบุคคล ข้าพเจ้าไม่พบผลแตกต่างที่มีสาระสำคัญจากการทดสอบดังกล่าว  ในส่วนของสำรองทั่วไปและสำรองส่วนเพิ่มในค่าเผื่อหนี้สงสัยจะสูญที่กำหนดโดยดุลยพินิจของผู้บริหาร ข้าพเจ้าได้ทำความเข้าใจและประเมินกระบวนการในการระบุเหตุการณ์ที่บ่งบอกถึงความเสี่ยงในอุตสาหกรรมในแต่ละกลุ่มลูกหนี้ของสินเชื่อ ข้าพเจ้าใช้ความรู้และประสบการณ์ในอุตสาหกรรมเพื่อพิจารณาถึงความเหมาะสมของการตั้งสำรองดังกล่าว ข้าพเจ้าพบว่าสำรองส่วนนี้สอดคล้องกับการตั้งสำรองในอุตสาหกรรม |

| การทดสอบการด้อยค่าของค่าความนิยม  ณ วันที่ 30 มิถุนายน พ.ศ. 2561 กลุ่มธนาคาร มีค่าความนิยมจำนวน 3,066 ล้านบาท ซึ่งเกิดขึ้นจากกลุ่มธุรกิจตลาดทุนซึ่งเป็นหน่วยสินทรัพย์ที่ก่อให้เกิดเงินสด มูลค่าที่คาดว่าจะได้รับคืนของค่า ความนิยมของสินทรัพย์ประเมินโดยวิธีการคิดลดเงินปันผล อ้างถึงนโยบายการบัญชีเกี่ยวกับค่าความนิยมในหมายเหตุประกอบ งบการเงินระหว่างกาลข้อ 2.15 ประมาณการทางบัญชีและสมมติฐานในหมายเหตุประกอบงบการเงินระหว่างกาลข้อ 5.5 และ การเปิดเผยข้อมูลอื่น ๆ ที่เกี่ยวข้องกับค่าความนิยมในหมายเหตุประกอบ งบการเงินระหว่างกาลข้อ 19.2  ข้าพเจ้าให้ความสนใจในเรื่องนี้เนื่องจากมูลค่าของค่าความนิยม มีสาระสำคัญมากและเป็นรายการที่เกี่ยวข้องกับการใช้ดุลยพินิจที่มีนัยสำคัญในสมมติฐานที่ใช้ในแบบจำลองการประเมินมูลค่า ธนาคารต้องประเมินการด้อยค่าของค่าความนิยมทุกปีเพื่อพิจารณาว่าธนาคารบันทึกค่าความนิยมด้วยมูลค่าที่เหมาะสมหรือไม่ หรือธนาคารต้องรับรู้การด้อยค่าของค่าความนิยม   สำหรับวิธีการคิดลดเงินปันผลผู้บริหารจะประมาณการเงินปันผลรับจากบริษัทย่อย โดยอ้างอิงจากประมาณการทางการเงินครอบคลุมระยะเวลา 10 ปี ซึ่งอ้างอิงจากผลประกอบการในอดีตที่ผ่านมา ประกอบกับการคาดการณ์การเติบโตของตลาด และการเติบโตของธุรกิจบริษัทย่อยซึ่งผู้บริหารเชื่อว่าเป็นระยะเวลาที่สะท้อนแผนงานทางธุรกิจของกลุ่มกิจการ  สมมติฐานที่สำคัญซึ่งใช้ดุลยพินิจของผู้บริหารมีดังนี้ อัตราคิดลด อัตราการเติบโต อัตราการจ่ายเงินปันผล ประมาณการรายได้และกำไรสุทธิในอนาคตจากกลุ่มธุรกิจตลาดทุน   สมมติฐานดังกล่าวเกิดจากปัจจัยทั้งภายในและภายนอกซึ่งผู้บริหารจะทบทวนและพิจารณาโดยใช้ข้อมูลล่าสุดที่สะท้อนสภาวะตลาดและแผนทางธุรกิจของกิจการในการคำนวณมูลค่าที่คาดว่าจะได้รับคืนของค่าความนิยม | ข้าพเจ้าประเมินความเหมาะสมของการใช้ดุลยพินิจของผู้บริหารที่ใช้ในการประเมินการด้อยค่าโดยการสอบถามผู้บริหารเกี่ยวกับวิธีการและสมมติฐานที่ใช้ในแบบจำลองการประเมินมูลค่า  ข้าพเจ้าสอบถามผู้บริหารในเชิงทดสอบและปฏิบัติงานเพื่อให้ได้มาซึ่งหลักฐานสนับสนุนเกี่ยวกับความเหมาะสมของแบบจำลองประเมินมูลค่า ดังนี้ เปรียบเทียบสมมติฐานที่ใช้ในการประเมินมูลค่ากับงบประมาณที่ได้รับการอนุมัติแล้ว แผนธุรกิจ อัตราการจ่ายเงินปันผลที่ผู้บริหารประมาณการจากผลประกอบการในอนาคต และ หลักฐานสนับสนุนอื่น ๆ ที่เกี่ยวข้องกับสมมติฐานในอนาคต เช่น อัตราหมุนเวียนการซื้อขายหลักทรัพย์ในตลาดที่ประมาณไว้ต่อปี และ อัตราค่านายหน้าเฉลี่ย เปรียบเทียบสมมติฐานที่สำคัญกับข้อมูลภายนอก เช่น เปรียบเทียบอัตราคิดลดกับอัตราผลตอบแทนปราศจากความเสี่ยงของพันธบัตรรัฐบาล และเปรียบเทียบส่วนชดเชยความเสี่ยงตลาดกับข้อมูลตลาด รวมทั้งทดสอบว่าข้อมูลที่นำมาใช้นั้นเป็นข้อมูลล่าสุดและเหมาะสม พิจารณาผลการดำเนินงานในอดีตและปัจจุบันเทียบกับ แผนธุรกิจ รวมถึงเหตุผลที่ผลการดำเนินงานอาจไม่เป็นไปตามแผน ข้าพเจ้าได้สอบถามผู้บริหารถึงสิ่งที่ไม่เป็นไปตามแผนการและความไม่แน่นอนที่อาจจะเกิดขึ้น ประเมินและสอบถามผู้บริหารในเชิงทดสอบเกี่ยวกับ การประมาณการกำไรสุทธิของกลุ่มธุรกิจ เพื่อให้ทราบถึงแผนธุรกิจในอนาคตและเรื่องที่ผู้บริหารจะให้ความสำคัญ  ข้าพเจ้าสรุปว่าสมมติฐานที่สำคัญมีความเหมาะสมตามผลที่เกิดขึ้นในอดีตและแนวโน้มสภาพเศรษฐกิจ  ในการทดสอบแบบจำลองประเมินมูลค่าของค่าความนิยม ข้าพเจ้าได้ปฏิบัติงานโดย ตรวจความถูกต้องของการคำนวณตามหลักคณิตศาสตร์ และ ไม่พบข้อผิดพลาด พิจารณาและทดสอบความอ่อนไหวของการคำนวณมูลค่าโดยเปลี่ยนอัตราคิดลด และอัตราการเติบโตซึ่งเป็นส่วนหนึ่งในสมมติฐาน ในช่วงอัตราที่เหมาะสม  ข้าพเจ้าพบว่าสมมติฐานที่ผู้บริหารใช้มีความเหมาะสมตามสภาพเศรษฐกิจของตลาดทุน ณ วันที่ในงบการเงินระหว่างกาล |